**Lohja** (suedieraz: *Lojo*) Finlandiako hiria da, hegoaldeko Uusimaa (Nilandia) eskualdean aurkitzen dena. 2017ko erroldaren arabera 46.785 biztanle ditu. Hiria elebiduna da, gehiengoa finlandieraz mintzatzen da baina suediera ere oso agerikoa da.

Geografia
---------

Helsinkiko metropoli eremutik gertu dago eta Finlandiako laugarren hiria da udako-etxebizitza kopuruan, 8.468 etxe hain zuzen ere. Lohja aintzira (*Lohjanjärvi*) dauka Lohjako mendilerroaz inguratuta. "Aintziren hiria" ezizena eman izan zaio Lohjari, eta hori hartu du hiriko lelotzat *Järvikaupunki - Insjöstaden* (finlandieraz eta suedieraz) .

Historia eta ekonomia
---------------------

XIV. mendetik Uusimaa mendebaldeko erdigune ekonomikoa izan da eta Erdi Aroan merkataritza asko garatu zen. Finlandian meatzaritza eta eraikuntzarako materialen industrian aurrekaria izan da, kareharriaren ekoizpenean batez ere. Nekazaritzak ere pisua izan du, barazkiek eta frutiek batez ere. 

Guztia ordezkatzeko Lohjako sinboloak kareharria eta sagarra dira.

Bigarren Mundu Gerran Sobietar Batasunak gogor bonbakatu zuen Lohja Tytiri kareharri harrobia suntsitzeko helburuaz.

Kultura
-------

Kultur ekintza ugaari antolatzeagatik da ezaguna Lohja. Urtero ehun ekitalditik gora izaten dira, aipagarrienak Udako jaialdia (*Lohja Summer Cultural Festival*) eta "Sagarraren inauteria" (*Apple Carnival*). Erdi Arotik Gabonetako merkatu tradizionala ospatzen da.

Finlandirarren *Kalevala* poema epiko nagusia Elias Lönnrot poeta Sammatti herrikoa zen, 2009a artean Lohjari zegokion herria zen.

Gaur egungo musikari dagokionez Sanni Kurkisuo pop abeslaria eta Reverend Bizarre metal taldea Lohjakoak dira.

Kirolak
-------

*Lohjan Pallo* futbol taldea eta *Lohjan Jääankat* izotz hockey taldea dira aipagarrienak.

Ondasun nabarmenak
------------------

* San Laurendiren eliza: Finladiako Erdi Aroko hirugarren eliza handiena da. XV. mendean eraiki zen.
* Lohja aintzira
* Lohjako museoa
* Udalerriaren barnean edo inguruan dauden herrixkak: Nummi, Pusula, Saukkola, Sammatti, Virkkala...

Iruditegia
----------

* San Laurendi elizaren kanpandorrea eta eraikina.San Laurendi elizaren kanpandorrea eta eraikina.
* Laurinkatu kalea.Laurinkatu kalea.
* Lohjako museoa.Lohjako museoa.
* TyTyri meategiaren museoa.TyTyri meategiaren museoa.

Hiritar ezagunak
----------------

* Elias Lönnrot (1802-1884), fisikaria, filologoa eta poeta
* Sanni Kurkisuo (1993 - ), musikaria eta abeslaria

Hiri senidetuak
---------------

* Ringerike (Norvegia)
* Växjö (Suedia)
* Aabenraa (Danimarka)
* Skagaströnd (Islandia)
* Sátoraljaújhely (Hungaria)

Erreferentziak
--------------

1. ↑   **(Finlandieraz)** HS, Veera Paananen.  (2018-06-23). «Kuopio on mökkipaikkakuntien ykkönen, mutta yhdessä Suomen kunnassa ei mökkeile kukaan – Hakukone kertoo, miten oman mökkikuntasi suosio on kehittynyt» *Helsingin Sanomat* (Noiz kontsultatua: 2023-01-29).
2. ↑   **(Finlandieraz)** «Lohjan Kaupunki» *Lohja* (Noiz kontsultatua: 2023-01-29).
3. ↑   «RKY  ι  Kohdetiedot» *www.rky.fi* (Noiz kontsultatua: 2023-01-29).

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q214777
* Commonscat Multimedia: Lohja

---

* **Identifikadoreak**
* WorldCat
* VIAF: 241188784

 |

* Wd Datuak: Q214777
* Commonscat Multimedia: Lohja